[{"text_idx": "#000008", "text": "Yn rhan o broses cynhyrchu\u2019r sioe, mae Menter Iaith Merthyr a chwmni Mewn Cymeriad wedi bod yn cynnal gweithdai amrywiol yn Ysgol Rhyd-y-Grug dros y misoedd diwethaf i greu elfen newydd i\u2019r sioe. Cafodd y plant weithdai sgriptio ag actio gyda Mirain a Janet, ac o ganlyniad cawsom ddiwrnod o ffilmio ym mis Mehefin gyda\u2019r plant yn ail-greu protest gwrthryfel Merthyr. Roeddent wedi\u2019u gwisgo yn nillad cyfnod 1831 a cafodd staff yr ysgol weithdy i ddysgu sut mae creu dillad a phrops o hen ddeunyddiau gyda Carys Tudor. Cafodd y plant hefyd weithdy golygu gyda golygydd a chynhyrchydd proffesiynol i greu promo o\u2019r sioe. Bydd y ffilm fer o\u2019r brotest a ffilmiwyd gyda\u2019r plant yn cael ei dangos fel rhan o\u2019r perfformiad nos Wener."}, {"text_idx": "#000009", "text": "Dewch i weld sioe newydd @MewnCymeriad i deuluoedd yng nghwmni plant Ysgol Rhyd y Grug! Tocynnau: \u00a33 oedolyn, am ddim i blant, 01685 722176 /CIc3OPsOhl"}, {"text_idx": "#000011", "text": "Bydd y disgyblion hefyd yn perfformio ca\u0302n yn rhan o\u2019r sioe. Cre\u0308wyd geiriau\u2019r ga\u0302n gan y plant mewn gweithdy gyda\u2019r bardd Anni Lly\u0302n ac y cyfansoddwr Steffan Rhys Williams sydd wedi creu\u2019r alaw. Bydd y ga\u0302n yn cael ei pherfformio\u2019n fyw yn rhan o\u2019r sioe nos Wener am y tro cyntaf."}, {"text_idx": "#000012", "text": "Dyma berfformiad sy\u2019n cynhwyso misoedd o weithdai sydd wedi enyn brwdfrydedd disgyblion Ysgol Rhyd-y-Grug yn eu hanes lleol. Yn y broses maent wedi perchnogi stori Dic Penderyn i greu dehongliad eu hunain o\u2019r hyn a ddigwyddodd yn y brotest, ac maent wedi dod i ddeall poen ag anterth trigolion Merthyr yn 1831 ar lefel ddyfnach. Dewch i fwynhau ffrwyth llafur y plant nos Wener yma mewn cynhyrchiad newydd sbon yn Theatr Soar!"}, {"text_idx": "#000013", "text": "Bydd y perfformiad yn dechrau am 7yh, a thocynnau\u2019n \u00a33 i oedolion ac am ddim i blant."}, {"text_idx": "#000016", "text": "Creuwyd gan Gwe Cambrian Web Cyf"}, {"text_idx": "#000019", "text": "Created by Gwe Cambrian Web Cyf"}]